Football Manager 2009. Football Manager — futbol boshqaruvi simulyatsiyalaridan iborat bir qator kompyuter oʻyinlari hisoblanadi. Seriyadagi birinchi oʻyin 1992-yilda „Sports Interactive“ tomonidan „Championship Manager“ nomi bilan chiqarilgan va undan keyin yana bir nechta qismlar yaratilgan. 2004-yilda seriya „Sports Interactiv“e ishlab chiquvchilari tomonidan „Football Manager“ nomi bilan qayta tiklangan. „Football Manager“ brendi ostida chiqarilgan birinchi oʻyin „Football Manager 2005“ boʻlgan. Shuningdek, bu oʻyin aholi orasida „FM 2005“ nomi bilan tanilgan boʻlib, oʻyin „Eidos“ tomonidan moliyalashtirilgan „Beautiful Game Studios“ kompaniyasining „Championship Manager 5“ bilan bevosita raqobatlasha olgan oʻyin hisoblanadi. Football Manager 2009 — „Football Manager“ seriyasidagi oʻyin davomi boʻlib, 2008-yil 14-noyabrda Yevropa mamlakatlarida paydo boʻlgan. Oʻyinning eng soʻnggi versiyasi — „Football Manager 2022“ hisoblanadi. Shu jumladan har yangi seriya ishlab chiqarilganda oʻyinda koʻplab yangilanishlar va oʻzgarishlar kuzatiladi. Football Manager haqiqiy futbol klublari tomonidan skautlar uchun manba sifatida tan olingan. 2008-yilda Everton klubi „Sports Interactiv“e bilan shartnoma imzolagan, bu ularga oʻyin maʼlumotlar bazasidan transferlar uchun oʻyinchilarni topish uchun foydalanish imkonini bergan. 3D. „Yangi“ „Football Manager 2005“ paydo boʻlganidan 4 yil oʻtgach, muvaffaqiyatsiz urinishlardan soʻng oʻyin ijodkorlari oʻz maqsadiga erishdilar: „Football Manager“ 3D oʻyinni koʻrish rejimini topdi. 3D formatdagi oʻyinni ishlab chiqishda Sega kompaniyasining „Virtua Striker“ jamoasining kuchi va texnologiyalari jalb qilindi. Yangi 3D dvigateli quyidagilarni oʻz ichiga oladi: Oʻyinni tomosha qilishni televizor rejimiga oʻtkazish mumkin, u yerda statistika va boshqa foydali maʼlumotlar vidjetlar orqali koʻrsatiladi. Oʻyinda mavjud musobaqalar. Musobaqalar toʻplami „FM 2008“ dan beri oʻzgartirilmagan.